Textil{e}tronics
Od tekstilne do elektronske niti, od materije do modnog objekta

Let’s now delve deep into the fluff
Massimo Banzi, Getting Started with Arduino

Prateći razvoj od jednostavne niti do kompleksnih novomedijskih objekata, Textil{e}tronics tematizira područja recentnih događanja u području suvremene tekstilne umjetnosti, nosive tehnologije i elektronski oblikovane skulpture, kroz svjetlosne lumino objekte i prezentaciju mikrokontrolera Arduino.

Tematizirajući skulpturalnu tekstilnu (Josipa Štefanec) i elektronsku nit (Anda Klančič), kao i dizajniranu materiju i novo značenje objekta (Patrizia Donà), te socijalno angažiranu tekstilnu umjetnost (Marija Mojca Pungerčar), izložba daje presjek suvremenih tekstilnih i novomedijskih tendencija, te načine preispitivanja značenja medija kao takvog. Socijalni i emancipacijski aspekti tekstilne umjetnosti nikako se ne mogu zaobići, ona uvijek kao da priziva brojne asocijacije manufakturnog rada, uradi sam (DIY) subkulture i samoodrživih sistema, osobito u vezi s vrlo sličnim recentnim događanjima na sceni otvorenog koda i nosive tehnologije (Arduino, Body Pixel Studio).

Nit kao naoko krhka, ali često sveprodiruća skoro pa neuništiva materija, te žica kao provodnik struje i arbitar elektrona poveznice su ove priče. Na neki način jukstaponirani, materijali donose kohezivni narativ prezentiranim objektima. Izložba slijedi liniju mikroskopske amorfnosti i nježne gibljivosti materijala, sve do suptilne robusnosti objekata. Savršenstvo stroja, bilo u vidu ljudskog tijela bilo u vidu mašine, ne predstavlja ovdje prerogativ jer slatka nespretnost mehanike ne podilazi toliko željenoj stvarnosti. Neizvjesnost izvedbe koja karakterizira svaki radni proces novomedijske umjetnosti donekle odgovara i krhkosti tekstilne niti.

Tekstilno tkanje kao niz elektroničkog koda, te pletenje kao programiranje nalaze svoje poveznice u metaforičkom smislu kroz izmjenu binarnog brojevnog sustava 0 i 1 u računalnim sučeljima, kao i u vrstama boda i označivanju u šivanju i pletenju.
Uradi sam (DIY) kultura, simplificirano hakiranje hardware-a i tinkering sljedeće su točke koje izložba dotiče. Prenamjenom tehnoloških gadgeta ili igračaka i stavljanjem istih u novo okruženje s možebitnom novom funkcijom dolazimo do termina tinkering nalazeći paralele u radnim procesima između tekstilnih radnica, umjetnika, hakera, uradi sam entuzijasta i inžinjera elektrotehnike.

Arduino mikrokontroler predstavljen kroz film Arduino The Documentary dovodi nas do posljednje ‘ožičene’ faze razvoja. Arduino je mikrokontroler izumljen u Italiji na prijelazu 2005. u 2006. s namjerom da studentima interaktivnog dizajna i novih medija učini faze prototipiranja puno jednostavnijim. Osnivači su bili Massimo Banzi i David Cuartielles. Arduino je od samih početaka razvijan kao platforma bazirana na otvorenom kodu. Upravo zbog otvorenosti platforme i zajednice koju okuplja na Internetu dolazi do relativno brzog razvoja projekta te je u svrhu bolje prilagodbe nosivoj tehnologiji MIT znanstvenica Leah Buechley 2007. dizajnirala Lilypad Arduino namijenjen upotrebi s eTekstilom.

Izložba podnaslova 'Od tekstilne do elektronske niti, od materije do modnog objekta' bit će i svojevrsna premijera jer se ovom prilikom suvremene umjetnice Anda Klančič i Marija Mojca Pungerčar predstavljaju po prvi put pred hrvatskom publikom. Predstavit ćemo nove radove nastale za ovu prigodu, te pokazati recentne i buduće tendencije elektronskog tekstila i novomedijskih skulpturalnih koncepata nikada do sada predstavljenih u Hrvatskoj, a u sklopu izložbe bit će izvedeno nekoliko guerilla knitting i yarn bombing događanja u javnim prostorima Velike Gorice.

Guerilla knitting, yarn bombing ili knit graffiti pravac pletenja i kukičanja pokrenula je američka tekstilna umjetnica Magda Sayeg frustrirana gomilom vlastitih nedovršenih  pletenih stvari. Guerilla knitting inspiriran je graffiti  kulturom, hip hopom i uličnom umjetnošću te željom za omekšavanjem vokabulara tih istih urbanih kultura. 2005. godine prvi je puta ‘zaštrikala’ neki objekt u javnom prostoru ispred svog butika istodobno inicirajući pokretanje grupe Knitta Please. Od tada nadalje Magda Sayeg putuje redovito na poziv kulturnih institucija i ‘tagira’ arhitekturu svjetskih metropola, a guerilla knitting & yarn bombing kao pokret počinje se širiti diljem planete u javnim prostorima doprinosima brojnih anonimnih guerilla pletilja...

Guerilla knitterice: Una Bauer, Ana Dadić a.k.a. ŠtrikAna, Vana Gaćina, Ivana Ivković, Antonija Letinić, Maja Kalogera, Marijana Rimanić, Maša Žarnić.

Anda Klančič - Monumentalni tekstilni prah
Anda Klančič u svom radu koristi vrlo suptilne tehnike obrade niti, ponekad ponirući svojim pristupom skoro do tekstilnog praha. Vrlo elementarnim i ogoljenim pristupom materiji ove zasigurno jedne od  inovativnijih suvremenih tekstilnih umjetnica u svijetu, Klančič gradi paralelne svjetove koji kao da nalaze ishodište u mikroskopskoj preciznosti i minimalističkoj savršenosti.

Marija Mojca Pungerčar - Socijalni momenti tekstila
Marija Mojca Pungerčar suvremena je umjetnica čiji rad je baziran na iznimno osviještenom osjećaju za društvena pitanja i prava radničke klase te odlazi u svojim konceptima tako daleko da svoju umjetnost definira kao ‘umjetnost radničke klase’. Svojom robnom markom i serijom radionica Socialdress kritizira konzumerističku kulturu i time stvara nova smislena polja društvenog i umjetničkog djelovanja.

Josipa Štefanec - Dišući tekstilni hibridi
Josipa Štefanec uranja u medij skulpture duboko temeljen na tekstilnoj umjetnosti i strukturalnosti materijala. Njena igra šivaćim tehnikama i oštrim bridima materijala rezultira hibridnim objektima, kao i glomaznim i predimenzioniranim skulpturama čija je nit vodilja plastičnost medija. U trenutku kada pomislimo da njen rad može biti isključivo voluminozan, autorica nas iznenađuje preciznim minimaliznom.

Patrizia Donà - Estetika suvremene patine
Patrizia Donà daje novo značenje modificiranom, prerađenom objektu kroz eterično-industrijsku slojevitost. Autoricu karakterizira izrazita augmentacija tijela i nosivih objekata, prizivajući istovremeno pomalo laboratorijsku atmosferu radnih procesa i čistoću manufakturne, optičke preciznosti. Donà nikada ‘ne igra’ na sigurno, već istražuje medij i uporabnost materijala do krajnjih granica.

Body Pixel Studio - void loop() 
int ledPin = 13 // tinkering, diy, making, shearable, hand_made, electronics, code, self-sustainable, hacking, thread, sewing, open_source_hardware, technology, the_poetry_of_machines, weaving, crowdsourcing, wearables, creative, social_awareness, openess, movements, body, shaping, webness, tools, sewing_machine, arduino, soldering, community, internet, blogging, freedom //

tagovi: kreativni kod, diy, žene, nosiva tehnologija, skulpturalnost, fashionable technology, DIY, wearable technology, arduino, mikrokontroler, otvoreni kod, uradi sam, hacktivism, guerilla knitting, hakiranje, street art, šivaća mašina, lemilica, LED dioda, igra, nit, tkivo tkanine, materijal, objekt, moda, lilypad, elektronika, struja, yarn bombing, tinkering, arduino documentary, žica, open source hardware, sewing machine, battery, baterija, struja, electricity, sustainability, održivost, microcontroler

Glazba za izložbu: Kruno Jošt, Produkcija: GentleJunk co. & UKE
Textil{e}tronicsSoundz: http://www.archive.org/details/TextiletronicsSoundz
Creative Commons: imenovanje, nekomercijalno, dijeli pod istim uvjetima 3.0 

Biografije:
Anda Klančič (Slovenija) višestruko je nagrađivana suvremena tekstilna umjetnica s međunarodnom reputacijom od Japana do Sjedinjenih Država. Studirala i diplomirala na Tekstilno-tehnološkom fakultetu i Likovnoj akademiji u Ljubljani. Započela je karijeru kao modna dizajnerica te danas u svom radu, osim tekstila i niti, koristi medije instalacije, lumino objekata, nakita i fotografije. Sudjelovala je na preko 130 međunarodnih grupnih i solo izložbi suvremene tekstilne umjetnosti. Njeni radovi nalaze se u mnogim privatnim, umjetničkim kolekcijama diljem svijeta. Živi i radi u Ljubljani. http://powerofthread.blogspot.com/p/anda-klancic.html Kontakt: anda.klancic@siol.net

Marija Mojca Pungerčar (Slovenija) diplomirala je slikarstvo na Likovnoj akademiji u Ljubljani i magistrirala nove medije u slikarstvu na Umjetničkom institutu u San Franciscu. Višestruko nagradivana autorica, izlagala je na brojnim medunarodnim izlozbama u mediju tekstila, instalacija, performansa, novih medija, foto, video i filmske umjetnosti. Bavi se novim medijima više od dvadeset godina, radi kao urednica portala Artservis. Kostimografkinja mnogih kazališnih predstava u Sloveniji. Autorica brojnih video radova i kratkih filmova. Su-osnivačica umjetničke organizacije 3via.org: http://www.3via.org Kontakt: www.mojca.info, www.socialdress.net, mojca.pungercar@guest.arnes.si

Patrizia Donà (Hrvatska) je modna dizajnerica i samostalna umjetnica. Bavi se ispitivanjem granica i mogućnosti na području mode. Nakon završenog studija modnog dizajna, fokus njenog interesa postaju ready made objekti koje redizajnira i pretvara u seriju nosivih predmeta, accessoriesa. Diplomirala na Filozofskom Fakultetu, smjer Povijest umjetnosti i Etnologija, te po završetku studija odlazi u Rotterdam i upisuje studij Modnog dizajna na Willem de Kooning Academie. Za vrijeme i kratko nakon studija radi kod belgijskih dizajnera A.F. Vandevorst  u Antwerpenu, te kod  istih radi kao stilistica  na njihovim revijama u Parizu. http://laboratoriodona.com/ Kontakt: donapatrizia@hotmail.com
Josipa Štefanec (Hrvatska) pripada novoj generaciji hrvatske suvremene tekstilne umjetnosti s međunarodnim iskustvom djelovanja. Diplomirala je modu i dizajn na Tekstilno-tehnološkom fakultetu u Zagrebu te kiparstvo na Likovnoj akademiji u Zagrebu. Djeluje kao kostimograf plesnih predstava i izražava se kroz medij instalacije i modnih nosivih objekata. Izlagala je na brojnim međunarodnim izložbama u Hrvatskoj i inozemstvu, gdje je i n a njeni se radovi nalaze u kolekcijama muzeja i galerija kako u Hrvatskoj, tako van zemlje. Radi na Tekstilno-tehnološkom fakultetu u Zagrebu. http://josipastefanec.com/ Kontakt: josipa.stefanec@gmail.com

Arduino - Dokumentarni film, 2011
Raúl Alaejos & Rodrigo Calvo (Španjolska)
Raúl Alaejos španjolski je filmski redatelj u području dokumentaristike. Diplomirao je audiovizualne komunikacije na Europskom sveučilištu u Madridu i TV sustave u Bostonu. Više je puta nagrađivan za kratke i dokumentarne filmove. Surađuje s brojnim televizijskim kućama i vodi audiovizualni odjel pri Medialab-Prado Centru u Madridu.
http://www.dosalolejos.blogspot.com/
Rodrigo Calvo je fotograf, scenarist, producent i filmski redatelj s diplomom Sveučilišta Oviedo u Španjolskoj. Do sada vodio brojne radionice stop-motion animacije pri LABoral Centru u Gijonu, te radionice na temu Arduino i Android kernela. Bavi se filmskom produkcijom i programiranjem na Linux platformi s posebnim naglaskom na Arduino ADK mikrokontroleru. Sudionik nekoliko Interactivos sesija u Medialab-Prado Centru, Madrid. http://rodrigocalvo.com/wiki/
Produkcija filma Arduino The Documentary: LABoral Centro de Arte y Creación Industrial (Art and Industrial Creation Centre), 2011
http://arduinothedocumentary.org/ Kontakt: info@arduinothedocumentary.org

Body Pixel Studio (Hrvatska)
Deborah Hustić aka body pixel diplomirala je Komparativnu književnost i Etnologiju u Zagrebu. Sistematično se obrazovala u područjima grafičkog i web dizajna, kulturnih industrija, novih medija i plesa. Trenutno djeluje na međunarodnoj sceni kao autorica (maker) i blogerica za nosivu tehnologiju, novomedijske izvedbene umjetnosti i uradi sam scenu (DIY, open source hardware, Arduino). Kad ne rastavlja bijelu tehniku i stara računala, radi kao urednica web portala Culturenet (englesko izdanje), voditeljica Media laba I'MM_ (Kultura promjene-SCZG) te radi web strategije za kulturni sektor. http://www.bodypixelstudio.com/ Kontakt: deborahhustic@gmail.com

Impressum
Textil{e}tronics
Od tekstilne do elektronske niti, od materije do modnog objekta
Anda Klančič, Josipa Štefanec, Marija Mojca Pungerčar, Patrizia Donà, Raúl Alaejos & Rodrigo Calvo, Body Pixel Studio

Guerilla knitterice: Una Bauer, Ana Dadić a.k.a. ŠtrikAna, Vana Gaćina, Ivana Ivković, Antonija Letinić, Maja Kalogera, Marijana Rimanić, Maša Žarnić

DIY Arduino izradio Davor Jandrijević Emard
Cheapouino izradili Marc Dusseiller Dusjagr & Stahl aka Christoph Stähli, SGMK, 2012

Izdavač: Pučko Otvoreno Učilište Velika Gorica
Za izdavača: Barbara Grđan Odrčić
Urednik: Klaudio Štefančić
Kustosica: Deborah Hustić
Asistentica kustosice, organizacija: Ana Kovačić
Dizajn: Petra Zlonoga
Glazba: Textil{e}tronicsSoundz - Kruno Jošt
Lektura: Ana Kovačić
Prijevod: Iva Kušek
Tisak: Stega
Naklada: 150
Velika Gorica, ožujak, 2012.
Sponzori:
Vertigo Bird - Ljubljana, Slovenija
Supra Muros - Zagreb,  Hrvatska
UKE - Čakovec, Hrvatska

Medijski pokrovitelji:
Kulturpunkt
SEEcult

Zahvale:
Ivana Podnar, Matea Kolendić, Tereza Teklić, Mihaela Majcen Marinić, Vesna Milosavljević, Dea Vidović, Damir Prizmić, I’MM_ ljudi
Creative Commons: imenovanje, nekomercijalno, dijeli pod istim uvjetima 2.5 Hrvatska
Voditelj Galerije Galženica Klaudio Štefančić
Savjet Galerije Galženica: Tomislav Medak, Mladen Mikulin, dr. Ljiljana Kolešnik, Leila Topić, Guido Quien

Program Galerije Galženica u 2012. ostvaren je sredstvima grada Velike Gorice, Zagrebačke županije i Ministarstva kulture RH.